দেশজুড়ে গ্রাহকদের Whatsapp বার্তা পাঠাচ্ছে RBI! কেন?

ওয়েব ডেস্ক : দেশজুড়ে লক্ষ লক্ষ মোবাইল ব্যবহারকারীর ফোনে হোয়াটসঅ্যাপে (Whatsapp) ভেসে এসেছে রিজার্ভ ব্যাংক অফ ইন্ডিয়ার (RBI) বার্তা। সেখানে লেখা রয়েছে, এখন থেকে ব্যাঙ্কে জমা দেওয়া চেক মাত্র একদিনেই ক্লিয়ারেন্স (Cheque Clearance) হবে। এমনকি বার্তায় উল্লেখ করা হয়েছে, আগামী ‘৩ জানুয়ারি’ থেকে কয়েক ঘণ্টার মধ্যেই সম্পূর্ণ হবে চেক ক্লিয়ারেন্স প্রক্রিয়া। আর আজ থেকে চেক ক্লিয়ার হবে একদিনেই।

এই ঘোষণা ঘিরে গ্রাহকদের মধ্যে প্রথমে স্বস্তি দেখা দিলেও, বাস্তবে চিত্র একেবারে ভিন্ন। কলকাতা, দিল্লি, মুম্বই, চেন্নাই—দেশের বিভিন্ন শহর থেকে আসা অভিযোগে দেখা যাচ্ছে, চেক (Cheque) জমা দেওয়ার পর এখনও দুই থেকে তিন দিন পর্যন্ত সময় লাগছে টাকা অ্যাকাউন্টে আসতে।

আরও খবর : BJP-র টিকিটে কারা লড়বেন ভোটে? চূড়ান্ত হয়ে গেল তালিকা

ব্যাঙ্ক সূত্রে জানা যাচ্ছে, RBI-এর নতুন সিস্টেম ‘রিয়েল-টাইম চেক ক্লিয়ারিং মডিউল’ চালুর প্রাথমিক ধাপে প্রযুক্তিগত সমন্বয় এবং সার্ভার আপগ্রেডের কাজ চলছে। তাই সব ব্যাঙ্কে একসঙ্গে এটি কার্যকর করা সম্ভব হচ্ছে না।

একইসঙ্গে কিছু ব্যাংক জানাচ্ছে, বর্তমানে শুধুমাত্র কোর ব্যাংকিং সংযুক্ত শাখা এবং ন্যাশনাল ক্লিয়ারিং হাউস (NCH)-এর আওতাধীন লেনদেনেই দ্রুত ক্লিয়ারেন্স প্রক্রিয়া চালু হয়েছে। অন্যান্য শাখায় পুরনো নিয়মেই চলছে লেনদেন। গ্রাহকরা বলছেন, “আরবিআই (RBI) বলছে একদিনে হবে, কিন্তু আমরা তিন দিনেও টাকা পাচ্ছি না। এটা প্রতারণা না হলেও বিভ্রান্তিকর।” বিশেষজ্ঞদের মতে, এই পরিস্থিতি সাময়িক। আগামী কয়েক মাসের মধ্যেই নতুন ব্যবস্থা দেশজুড়ে চালু হলে ব্যাঙ্কিং সেবায় বড় পরিবর্তন আসবে।

দেখুন অন্য খবর :

The post দেশজুড়ে গ্রাহকদের Whatsapp বার্তা পাঠাচ্ছে RBI! কেন? first appeared on KolkataTV.

The post দেশজুড়ে গ্রাহকদের Whatsapp বার্তা পাঠাচ্ছে RBI! কেন? appeared first on KolkataTV.